CELEX: C2007/269/31
Language: sk
Date: 2007-11-10 00:00:00
Title: Vec C-315/07: Návrh na začatie prejudiciálneho konania, ktorý podal Landesgericht Klagenfurt (Rakúsko) 9. júla 2007 – A-Punkt Schmuckhandels GmbH/Claudia Schmidt

10.11.2007   
            
            
               SK
            
            
               Úradný vestník Európskej únie
            
            
               C 269/16
            
         Návrh na začatie prejudiciálneho konania, ktorý podal Landesgericht Klagenfurt (Rakúsko) 9. júla 2007 – A-Punkt Schmuckhandels GmbH/Claudia Schmidt
   (Vec C-315/07)
   (2007/C 269/31)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landesgericht Klagenfurt
   Účastníci konania pred vnútroštátnym súdom
   
      Žalobca: A-Punkt Schmuckhandels GmbH
   
      Žalovaná: Claudia Schmidt
   Prejudiciálne otázky
   
               1.
            
            
               Predstavuje právna úprava členského štátu, podľa ktorej je zakázaný odbyt strieborných šperkov formou návštevy súkromných osôb so zámerom odbytu a zbierania objednávok na strieborné šperky v hodnote maximálne 40 eur za kus, obmedzenie voľného pohybu tovaru v zmysle článkov 28 ES, 30 ES, keď je prístup na trh pre tovar Spoločenstva možný iba s dodatočným zaťažením nákladmi na zmenu štruktúry odbytu a so zmenou a rozšírením sortimentu?
               V prípade kladnej odpovede:
            
         
               2.
            
            
               Predstavuje vnútroštátna právna úprava, ktorá v rozpore s článkami 28 ES a 30 ES zakazuje odbyt strieborných šperkov v hodnote maximálne 40 eur za kus navštívením súkromných osôb so zámerom odbytu, resp. zbierania objednávok na takéto strieborné šperky, odôvodnené a primerané opatrenie, ktoré je v rozpore s právom jednotlivca na odbyt strieborných šperkov v hodnote maximálne 40 eur za kus návštevou súkromných osôb so zámerom odbytu a zbierania objednávok na strieborné šperky?